**Henri Grej** (engl. ; London, 1827. – London, 13. 6. 1861) je bio engleski anatom i hirurg, autor više puta preštampavanog udžbenika anatomije, danas poznatog kao „Grejova anatomija" *(Gray's Anatomy)*. Izabran je za člana Kraljevskog društva u 25 godini. Umro je od velikih boginja u 34. godini života.

Život i delo
------------

Henri Grej je rođen u Londonu 1827. O njegovom životu pre završetka studija se nažalost jako malo zna izuzev da je bio jako sposoban i ambiciozan. Nakon završenih studija medicine kao jako mlad lekara 1853. imenovan je za redovnog predavača na Katedri za anatomiju Medicinskog fakulteta bolnice Sent Džordž u Londonu. Sa 25 godina bio je član Kraljevskog društva, kao i Kraljevskog koledža za hirurgiju. Na ove dužnosti je biran zbog njegovih izuzetnih stručnih kvaliteta koje je on pokazao na svojim predavanjima u bolničkom radu i anatomskim salama za sekciranje leševa.

Nedostaci postojećih anatomskih udžbenika verovatno su naveli Henrija Greja da još kao student u Sent Džordž bolnici Medicinskog fakulteta, u blizini Londonskog Hajd Parka, sredinom 1840. započne da razmišlja o stvaranju novog udžbenika anatomije. Nakon završenih studija medicine kao jako mlad lekara 1853. imenovan je za redovnog predavača na Katedri za anatomiju Medicinskog fakulteta bolnice St Džordž u Londonu, što mu je i omogućilo da realizuje ovu svoju ideju.

Ideju o pisanju udžbenika iz anatomij Grej je prvi puta saopštio umetnički nadarenom kolegi dr Henriju Vandik Karteru *(Henry Vandyke Carter)*, novembra 1855. Prvo izdanje anatomije bilo je namenjeno studentima i lekarima (posebno hirurzima). Grej je imao želju da napiše lepu kvalitetnu ali jeftinu knjigu, kako bi ona bila pristupačna; studentima za lako i pravilno učenje anatomije, lekarima koji bi po završetku studija mogli uskoro biti u obavezi da rade na zbrinjavanju vojnika i povređenih u Sevastopolju ili na nekom drugom bojnom polju *(u to vreme je Velika Britanija vodila Krimski rat (1853—1856)* i hirurzima u hirurškoj sali. Knjiga koju su ova dva autora zajedno napisala bila je tako sročena i tehnički dizajnirana, da je ohrabrivala mlade lakare da izučavaju anatomiju, značajno im pomažući u pripremi i polaganju ispita, a hirurzima pružala pomoć u svakodnevnom radu.

Proučavajući anatomske posledice zaraznih bolesti, Grej se zarazio virusom velikih boginja i umro je 13. juna 1861. u Londonu, neposredno nakon objavljivanja njegovog drugog izdanja - „Grejove anatomije".

Priznanja
---------

* Sa 25 godina izabran je za člana Kraljevskog društva Velike Britanije.
* Poštujući Grejov doprinos izučavanju anatomiji ljudskog tela, rad na njegovom delu su nastavili drugi autori, nastojeći da sačuvaju uticaj ovog dela u engleskom govornom području. Grejova anatomija je sa svakim narednim izdanjem proširivana anatomskim i medicinskim znanjem svoga vremena. Posljednje, 39. izdanje je objavljeno u novembru 2004. pod nazivom (engl. )

Izvori
------

1. ↑  *Gray's Anatomy*, 20ª edição (1918), Pristupljeno 29. 4. 2013.
2. ↑  J.M. Pearce, H. Gray, HV. Carter. Henry Gray's Anatomy. „Clin Anat". 22 (3), str. 291-5, 2009. doi:10.1002/ca.20775. PMID 19280653.
3. ↑  „Happy birthday, Gray's Anatomy". *Proc (Bayl Univ Med Cent)* **22** (4): 342–5. October 2009. PMC 2760169. PMID 19865508.
4. ↑  GRO Register of Deaths: JUN qtr 1861 1a 174 St Geo Han Sq - Henry Gray
5. ↑  „DServe Archive Persons Show". .royalsociety.org. Arhivirano iz originala na datum 2013-04-15. Pristupljeno 18. 3. 2013.
6. ↑  *Gray's Anatomy: The Anatomical Basis of Medicine and Surgery*, 39. izdanje (2004), 1600 str. Churchill-Livingstone. ISBN 978-0-443-07168-3. britansko izdanje

Literatura
----------

* A. E. Flatt: *Happy birthday, Gray’s Anatomy.* In: *Proceedings (Baylor University. Medical Center).* Band 22, Nummer 4, Oktober 2009, S. 342–345, ISSN 0899-8280. PMID 19865508. PMC 2760169.
* J. M. Pearce: *Henry Gray’s Anatomy.* In: *Clinical anatomy.* Band 22, Nummer 3, April 2009, S. 291–295, ISSN 1098-2353. DOI:10.1002/ca.20775. PMID 19280653.
* Ruth Richardson (2008). *The Making of Mr Gray’s Anatomy: Bodies, Books, Fortune and Fame.*. Oxford University Press. ISBN 978-0-19-955299-3.

Spoljašnje veze
---------------

***Henry Gray*** na Wikimedijinoj ostavi

* Kompletno 20. američko izdanje Grejove *Anatomije ljudskog tela*  iz 1918. (Javno vlasništvo)
* Opširna istorija britanskog izdanja Grejove *Anatomije ljudskog tela*

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 57675618
* LCCN: n80023564
* ISNI: 0000 0001 0904 9757
* GND: 128838620
* SELIBR: 244492
* SUDOC: 067295258
* BNF: cb16106024m (podaci)
* BIBSYS: 90158794
* NLA: 35141523
* NDL: 00441552
* NKC: jn20000602339
* BNE: XX840811
* CiNii: DA00061639
* CONOR.SI: 43681635
* NSK: 000172088

 |